
142 DR.30.10.2008 
 

Ahli Yang Berhormat dari Pulai telah membangkitkan isu mengenai tindakan yang 
perlu diambil oleh kerajaan untuk mengatasi masalah setinggan bandar, untuk makluman 
ahli Yang Berhormat, pelbagai usaha telah pun dilaksanakan oleh kerajaan untuk 
mengatasi masalah setinggan bandar, kemudian melalui Jabatan Perumahan Negara telah 
melaksanakan Program Perumahan Rakyat atau PPR di seluruh negara khususnya untuk 
menyediakan penempatan yang lebih selesa kepada golongan setinggan dan mereka yang 
berpendapatan rendah. Sehingga September 2008, sebanyak 64 projek mengandungi 
55,284 unit telah disiapkan dan sebanyak 35 projek mengandungi 18,467 unit sedang 
dalam pelbagai peringkat pembinaan. 

 Untuk makluman ahli Yang Berhormat dari Pasir Salak PPR dibina khusus 
menempatkan semula setinggan dan golongan berpendapatan rendah secara sewaan 
dengan kadar sewa RM124 sebulan.  Tuan Yang di-Pertua, penyelesaian masalah 
setinggan tidak seharusnya bergantung hanya dengan pembinaan rumah-rumah kos 
rendah di bawah program perumahan rakyat PPR yang disediakan oleh Kementerian 
Perumahan dan Kerajaan Tempatan saja, malah semua pihak terutamanya kerajaan negeri 
seharusnya turut bersama melibatkan diri untuk mengadakan alternatif-alternatif perumahan 
mampu milik yang sewajarnya. 

 Yang Berhormat dari Silam dan Dungun telah mencadangkan supaya kerajaan 
mempercepatkan pembinaan rumah kos rendah dan menambah peruntukan bagi 
membantu golongan berpendapatan rendah memiliki rumah.  Untuk makluman ahli-ahli 
Yang Berhormat, kerajaan amat prihatin dan memberi perhatian serius bagi menyediakan 
kemudahan perumahan kepada setiap lapisan masyarakat terutama di kalangan rakyat 
berpendapatan rendah dan golongan yang memerlukan perhatian khusus seperti golongan 
tua, uzur, ibu tunggal dan sebagainya.  

 Dalam usaha mencapai hasrat tersebut, kerajaan telah menggiatkan pelbagai 
usaha melibatkan berbagai-bagai agensi kerajaan dan pihak swasta untuk sama-sama 
berganding bahu untuk menyelesaikan isu-isu berkaitan perumahan. Dalam konteks 
Kementerian Perumahan dan Kerajaan Tempatan dalam tempoh Rancangan Malaysia 
Kelapan hingga Kesembilan saja kerajaan telah membina sebanyak 73,751 unit rumah siap 
dan dalam pembinaan di bawah program perumahan rakyat di seluruh negara. 
 Kementerian Perumahan dan Kerajaan Tempatan juga telah disediakan 
peruntukan khas bagi membiayai kos sewaan rumah bagi golongan miskin tegar di bandar 
yang disalurkan melalui pihak berkuasa tempatan berkaitan. Dalam usaha membantu 
golongan berpendapatan rendah yang ingin membina rumah sendiri, Kementerian 
Perumahan dan Kerajaan Tempatan juga menyediakan satu tabung Skim Pinjaman 
Perumahan bagi membantu golongan ini. 
■2130 
 Tuan Yang di-Pertua, mengenai cadangan Ahli Yang Berhormat Ranau supaya 
harga rumah kos rendah jenis teres dikaji semula, KPKT ingin memaklumkan bahawa harga 
rumah kos rendah sama ada jenis bertingkat atau teres dikawal oleh kerajaan.  
Berdasarkan kepada Garis Panduan Pelaksana Harga Rumah Baru Kos Rendah (Pindaan) 
2002, harga jualan maksimum adalah RM42,000.  Bagi Sabah dan Sarawak pula pemaju 
dibenarkan menaikkan harga tidak melebihi 20% daripada harga jualan tersebut. 

 Yang Berhormat Hulu Langat telah mencadangkan supaya kaedah pengagihan 
rumah kos rendah dipantau dengan teliti bagi memastikan hanya mereka yang layak 
diperuntukkan rumah kos rendah.  Untuk makluman Ahli Yang Berhormat kerajaan telah 
menyediakan satu mekanisme pengagihan rumah kos rendah yang sistematik melalui 
Sistem Pendaftaran Terbuka (SPT) berkomputer yang telah diseragamkan di seluruh 
negara.  Bagi mengatasi masalah penyelewengan yang mungkin berlaku, semua pihak 
terlibat termasuk kerajaan negeri, pihak berkuasa tempatan dan sebagainya telah diminta 
untuk membuat pemantauan dan pengauditan bukan sahaja semasa dalam proses 
penawaran malah selepas rumah-rumah tersebut ditawarkan bagi tujuan untuk mengesan 
dan seterusnya mengelakkan berlakunya sebarang penyelewengan.  

 Tuan Yang di-Pertua, Ahli Yang Berhormat Seputeh mencadangkan supaya 
pemaju perumahan diberi insentif menggalakkan penggunaan sistem solar pelan pemajuan 
perumahan.  Untuk makluman Ahli Yang Berhormat, setakat ini masih belum ada cadangan 



Ahli Yang Berhormat dari Pulai telah membangkitkan isu mengenai tindakan yang perlu diambil oleh kerajaan untuk mengatasi masalah setinggan bandar, untuk makluman ahli Yang Berhormat, pelbagai usaha telah pun dilaksanakan oleh kerajaan untuk mengatasi masalah setinggan bandar, kemudian melalui Jabatan Perumahan Negara telah melaksanakan Program Perumahan Rakyat atau PPR di seluruh negara khususnya untuk menyediakan penempatan yang lebih selesa kepada golongan setinggan dan mereka yang berpendapatan rendah. Sehingga September 2008, sebanyak 64 projek mengandungi 55,284 unit telah disiapkan dan sebanyak 35 projek mengandungi 18,467 unit sedang dalam pelbagai peringkat pembinaan. Untuk makluman ahli Yang Berhormat dari Pasir Salak PPR dibina khusus menempatkan semula setinggan dan golongan berpendapatan rendah secara sewaan dengan kadar sewa RM124 sebulan. Tuan Yang di-Pertua, penyelesaian masalah setinggan tidak seharusnya bergantung hanya dengan pembinaan rumah-rumah kos rendah di bawah program perumahan rakyat PPR yang disediakan oleh Kementerian Perumahan dan Kerajaan Tempatan saja, malah semua pihak terutamanya kerajaan negeri seharusnya turut bersama melibatkan diri untuk mengadakan alternatif-alternatif perumahan mampu milik yang sewajarnya. Yang Berhormat dari Silam dan Dungun telah mencadangkan supaya kerajaan mempercepatkan pembinaan rumah kos rendah dan menambah peruntukan bagi membantu golongan berpendapatan rendah memiliki rumah. Untuk makluman ahli-ahli Yang Berhormat, kerajaan amat prihatin dan memberi perhatian serius bagi menyediakan kemudahan perumahan kepada setiap lapisan masyarakat terutama di kalangan rakyat berpendapatan rendah dan golongan yang memerlukan perhatian khusus seperti golongan tua, uzur, ibu tunggal dan sebagainya. Dalam usaha mencapai hasrat tersebut, kerajaan telah menggiatkan pelbagai usaha melibatkan berbagai-bagai agensi kerajaan dan pihak swasta untuk sama-sama berganding bahu untuk menyelesaikan isu-isu berkaitan perumahan. Dalam konteks Kementerian Perumahan dan Kerajaan Tempatan dalam tempoh Rancangan Malaysia Kelapan hingga Kesembilan saja kerajaan telah membina sebanyak 73,751 unit rumah siap dan dalam pembinaan di bawah program perumahan rakyat di seluruh negara. Kementerian Perumahan dan Kerajaan Tempatan juga telah disediakan peruntukan khas bagi membiayai kos sewaan rumah bagi golongan miskin tegar di bandar yang disalurkan melalui pihak berkuasa tempatan berkaitan. Dalam usaha membantu golongan berpendapatan rendah yang ingin membina rumah sendiri, Kementerian Perumahan dan Kerajaan Tempatan juga menyediakan satu tabung Skim Pinjaman Perumahan bagi membantu golongan ini. #2130 Tuan Yang di-Pertua, mengenai cadangan Ahli Yang Berhormat Ranau supaya harga rumah kos rendah jenis teres dikaji semula, KPKT ingin memaklumkan bahawa harga rumah kos rendah sama ada jenis bertingkat atau teres dikawal oleh kerajaan. Berdasarkan kepada Garis Panduan Pelaksana Harga Rumah Baru Kos Rendah (Pindaan) 2002, harga jualan maksimum adalah RM42,000. Bagi Sabah dan Sarawak pula pemaju dibenarkan menaikkan harga tidak melebihi 20% daripada harga jualan tersebut. Yang Berhormat Hulu Langat telah mencadangkan supaya kaedah pengagihan rumah kos rendah dipantau dengan teliti bagi memastikan hanya mereka yang layak diperuntukkan rumah kos rendah. Untuk makluman Ahli Yang Berhormat kerajaan telah menyediakan satu mekanisme pengagihan rumah kos rendah yang sistematik melalui Sistem Pendaftaran Terbuka (SPT) berkomputer yang telah diseragamkan di seluruh negara. Bagi mengatasi masalah penyelewengan yang mungkin berlaku, semua pihak terlibat termasuk kerajaan negeri, pihak berkuasa tempatan dan sebagainya telah diminta untuk membuat pemantauan dan pengauditan bukan sahaja semasa dalam proses penawaran malah selepas rumah-rumah tersebut ditawarkan bagi tujuan untuk mengesan dan seterusnya mengelakkan berlakunya sebarang penyelewengan. Tuan Yang di-Pertua, Ahli Yang Berhormat Seputeh mencadangkan supaya pemaju perumahan diberi insentif menggalakkan penggunaan sistem solar pelan pemajuan perumahan. Untuk makluman Ahli Yang Berhormat, setakat ini masih belum ada cadangan.